als_Latn dik_Latn tur_Latn
Instituti i Gjeoshkencave dhe Energjisë, Ujit dhe Mjedisit (IGJEUM)
Instituti i Gjeoshkencave, Energjisë, Ujit dhe Mjedisit është një njësi kombëtare kërkimore shkencore që vepron nën ombrellën e Universitetit Politeknik të Tiranës. Nga pikëpamja organizative është hartuar në 5 departamente kryesore, secila prej tyre përmban deri në tre njësi kërkimore.
Këto departamente janë:
Departamenti i Klimës dhe Mjedisit
Departamenti i Gjeofizikës Rajonale dhe Inxhinierike.
Departamenti i Gjeoresurseve dhe Gjeoambjentit
Departamenti i Sizmologjisë
Departamenti i Ekonomisë së Ujrave
Organet drejtuese të Institutit janë:
Këshilli i Institutit
Drejtori
Përgjegjësit e departamenteve
Misioni i Institutit të Gjeoshkencave Energjisë, Ujit dhe Mjedisit është përmirësimi i kërkimit shkencor në fushën e gjeoshkencave në Shqipëri nëpërmjet:
kryerjes së kërkimeve shkencore dhe aplikative
udhëheqjes në procesin arsimor të studentëve dhe studiuesve të rinj
ndërmarrjen e shërbimeve me të tretë në fushat e sizmologjisë, burimeve natyrore, gjeoriskut, gjeologjisë, ujit dhe mjedisit
Detyrat kryesore të këtij Instituti janë:
Studimi i fenomeneve gjeologjike si fenomenet gjeofizike, gjeomekanike etj dhe krijimi mbi bazën e tyre i hartave gjeologjike dhe tematike
Studimi dhe vlerësimi i burimeve natyrore të vendit për sa i përket burimeve nëntokësore mi nerale, energjetike dhe atyre ujore.
Realizim i kërkimit shkencor në fushën e rreziqeve natyrore si dhe të atyre të krijuara nga aktiviteti i njeriut (rrëshqitje, erozion,përmbytje, ndotje e mjedisit etj).
Studim i mikrozonimit në lidhje me vlerësimin e riskut sizmik në shkallë lokale dhe kombëtare.
Adoptimi i standarteve europiane në studimet sizmike.
Studimi dhe monitorimi i vazhdueshëm i aktivitetit sizmik të vendit dhe mundësimi i shpërndarjes së të dhenave në kohë reale për vendimmarrësit dhe opinionin e gjerë.
Zhvillimi i gjeomodeleve të cilat mbështesin kërkimin shkencor në fushat e gjeofizikës, gjeologjisë, gjeomjedisit, sizmologjisë, energjisë termale etj të bazuar këto në teknologjinë bashkëkohore të gjeoinformacionit.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn